
UR2018-006094; 007242/ 07.05.2018
RAPORT DE SPECIALITATE

privind aprobarea Planului Urbanistic Zonal „Locuinţe colective, servicii, comerţ” 

str. Mangalia nr. 66-72, Timişoara
Având în vedere Expunerea de motive nr. UR2018-006094; 007242/ 07.05.2018 a Primarului Municipiului Timişoara şi Proiectul de hotărâre privind aprobarea Planului Urbanistic Zonal „Locuinţe colective, servicii, comerţ” - str. Mangalia nr. 66-72, Timişoara, prin care se propune dezvoltarea unei zone mixte destinată locuirii colective, serviciilor şi comerţului;
Facem următoarele precizări:
Având în vedere solicitarea înregistrată cu nr. UR2018-006094/16.04.2018 si completata cu nr. UR2018-007242/04.05.2018, privind aprobarea Planului Urbanistic Zonal „Locuinţe colective, servicii, comerţ” - str. Mangalia nr. 66-72, Timişoara;
Având în vedere prevederile Planului Urbanistic General al Municipiului Timişoara aprobat cu HCL 157/2002, prelungit cu HCL 131/2017 şi „Conceptul general de dezvoltare urbană (MASTERPLAN)” aprobat cu H.C.L. 61/2012 promovate de către Consiliul Local al Municipiului Timişoara;
Ţinând cont de Avizul de Oportunitate nr. 29/27.07.2017, Avizul Arhitectului Sef nr. 07/29.03.2018;
Având în vedere prevederile Certificatului de Urbanism nr. 2420 din 02.06.2017, precum şi Decizia Etapei de încadrare nr. 26 din 27.03.2018 a Agenţiei pentru Protecţia Mediului Timiş prin care anunţă ca planul nu necesită evaluare de mediu şi se adoptă fără aviz de mediu; 
Documentaţia PUZ „Locuinţe colective, servicii, comerţ” - str. Mangalia nr. 66-72, Timişoara, beneficiar SC TIMCO S.A, proiectant  SC STUDIO ARCA SRL, specialist cu drept de semnătură R.U.R. Arh. Radu Golumba, a fost afişată pe site-ul oficial al Primăriei Municipiului Timişoara începând cu luna septembrie 2017, cu ocazia demarării Etapei 2 – etapa elaborării propunerilor PUZ şi RLU aferent, de informare şi consultare a publicului, conform H.C.L. nr. 140/2011, modificat prin H.C.L. nr. 183/2017, etapă finalizată prin afişarea pe site-ul Primăriei Municipiului Timişoara în octombrie 2017, a Raportului informării şi consultării publicului cu nr.  UR2017-014766/23.10.2017;

Conform procedurii prevăzută prin H.C.L. nr. 140/19.04.2011, modificat prin H.C.L. nr. 183/2017 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului, documentaţia PUZ „Locuinţe colective, servicii, comerţ” - str. Mangalia nr. 66-72, Timişoara se încadrează în Etapa 3 - etapa aprobării PUZ si RLU aferent (cap. 8.2.3., art. 63 din HCL nr. 140/2011, modif prin HCL nr. 183/2017), în baza Dispoziţiei Primarului nr. 92/ 15.01.2007 privind aprobarea Procedurii pentru aplicarea prevederilor Legii nr. 52/2003 privind transparenţa decizională în administraţia publică;
Planul Urbanistic Zonal „Locuinţe colective, servicii, comerţ” str. Mangalia nr. 66-72, Timişoara, este elaborat de proiectantul SC STUDIO ARCA S.R.L., proiect nr. 335/2017, la cererea beneficiarului SC TIMCO S.A..
Terenul reglementat în cadrul documentatiei PUZ „Locuinţe colective, servicii, comerţ” str. Mangalia nr. 66-72, Timişoara, este amplasat în partea vestică a teritoriului administrativ al municipiului Timişoara, în proximitatea canalului Bega, în cartierul Iosefin, in cvartalul delimitat la nord de Splaiul Tudor Vladimirescu si canalul Bega cu zona verde aferenta, la est – b-dul Iuliu Maniu, la sud – str. Joszef Preyer, la vest – str. Mangalia, este accesibil pe latura sa vestică din strada Mangalia şi este învecinat pe celelalte laturi cu alte proprietăţi private. 
Conform PUG aprobat prin HCL nr. 157/2002 prelungit prin HCL 131/2017 - UTR 49 – zonă de locuinţe pentru maxim două familii şi funcţiuni complementare. Regim de înălţime maxim P+2E şi POT maxim 40%. Spaţii verzi minim conform HCL nr. 62/2012.
Terenul reglementat, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic Zonal „Locuinţe colective, servicii, comerţ” str. Mangalia nr. 66-72, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul reglementat, este înscris în CF nr. 431530, nr. cadastral 431530, str. Mangalia nr. 66-72, teren intravilan în suprafaţă de 5.126 mp, având categoria de folosinţă: curţi construcţi, proprietar fiind SC TIMCO S.A..

Terenul reglementat este liber de constructii, conform CF nr. 431530, anexat (statia pompe si rezervorul de apa, care au fost existente pe teren, au fost demolate prin Autorizatia de Desfiintare nr. 3393/15.12.2008).  
Planul Urbanistic Zonal „Locuinţe colective, servicii, comerţ” str. Mangalia nr. 66-72 Timişoara, propune dezvoltarea unei zone mixte pentru locuire colectivă, servicii şi comerţ, cu regim de înălţime S/D+P+2E şi S/D+P+5E.
Accesul auto şi pietonal la parcela studiată se face din strada Mangalia, conform avizului Comisiei de Circulaţie nr. DT 2018-001775/08.02.2018.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit prin HCL  nr. 131/2017 şi în conformitate cu Avizul Comisiei de Circulaţie nr. DT2018-001775/08.02.2018.
Indicii propuşi prin documentaţie şi conform Avizului Arhitectului Şef sunt următorii:
-Funcţiuni predominante: zonă mixtă: locuinţe colective, servicii, comerţ;
- Regim de construire: maxim S/D+P+2E, Hmax = 12 m; local maxim S/D+P+5E, Hmax = 21 m;
- Procent de ocupare al terenului maxim: POTmax= 40%;
- Coeficient de utilizare al terenului maxim: CUTmax= 2,4;
Spaţii verzi compacte minim 20,00 % - conform Deciziei de încadrare nr. 26/27.03.2018 a Agenţiei pentru Protecţia Mediului Timiş - suprafaţa de spaţii verzi va fi amenajată şi întreţinută;

În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public;
La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice precum şi ale altor instituţii avizatoare, care se vor realiza pe cheltuiala beneficiarilor.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.).

Autorizaţia de Construire se va putea elibera doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform Proiectului nr. 335/2017, planşa nr. 05A - ,,Circulaţia terenurilor” şi asigurarea tuturor utilităţilor necesare investiţiei în conformitate cu Planul de acţiune asumat. 

Semnarea documentaţiei de amenajare a teritoriului sau de urbanism atrage responsabilitatea fiecărei persoane din colectivul de specialişti care a elaborat documentaţia, pentru veridicitatea şi corectitudinea din punct de vedere tehnic a acesteia, în conformitate cu art. 38, alin. 1^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.

După aprobarea prin hotărârea consiliului local a documentatiei PUZ si RLU aferent, aceasta va fi transmisa către oficiul de cadastru şi publicitate imobiliară, în vederea actualizării din oficiu a destinaţiei imobilelor înregistrate în sistemul integrat de cadastru şi carte funciară.

Plan Urbanistic Zonal „Locuinţe colective, servicii, comerţ” str. Mangalia nr. 66-72, Timişoara, se va integra în Planul Urbanistic General al Municipiului Timişoara şi va avea valabilitate de 3 ani, perioadă în care pot fi demarate investiţiile prevăzute în documentaţie.
PROPUNEM:
1. Avizarea si aprobarea Planului Urbanistic Zonal „Locuinţe colective, servicii, comerţ” - str. Mangalia nr. 66-72, Timişoara, beneficiar S.C. TIMCO S.A, întocmit conform proiectului nr. 335/2017, realizat de S.C. STUDIO ARCA SRL, care face parte integrantă din prezenta hotărâre;
2. Se stabilesc condiţiile de construire: 
- Regimul de înălţime de maxim = S/D+P+2E, Hmax = 12 m şi local S/D+P+5E, Hmax = 21 m; acces auto conform Avizului Comisiei de Circulaţie nr. nr. DT2018-001775/08.02.2018, realizarea locurilor de parcare exclusiv pe parcela deţinută de beneficiar, POTmax = 40%, CUT max= 2,4. Spatii verzi compacte minim 20,00 % - conform Deciziei de încadrare nr. 26/27.03.2018 a Agenţiei pentru Protecţia Mediului Timiş – suprafaţa de spaţii verzi va fi amenajată şi întreţinută.


În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public;
3. Prezentul Plan Urbanistic Zonal „Locuinţe colective, servicii, comerţ” - str. Mangalia nr. 66-72, Timişoara, se va integra în Planul Urbanistic General al Municipiului Timişoara şi va avea valabilitate de 3 ani, perioadă în care pot fi demarate investiţiile prevăzute în documentaţie.

Terenul reglementat, este înscris în CF nr. 431530, nr. cadastral 431530, str. Mangalia nr. 66-72, teren intravilan în suprafaţă de 5.126 mp, având categoria de folosinţă: curţi construcţii, proprietar fiind S.C. TIMCO S.A..

Terenul reglementat este liber de constructii, conform CF nr. 431530, anexat (statia pompe si rezervorul de apa, care au fost existente pe teren, au fost demolate prin Autorizatia de Desfiintare nr. 3393/15.12.2008).
4. Autorizaţiile de construire se vor emite doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform Proiectului nr. 335/2017, planşa nr. 05A - ,,Circulaţia terenurilor” şi asigurarea tuturor utilităţilor necesare investiţiei în conformitate cu Planul de acţiune asumat. 

5. După aprobare prin hotărârea consiliului local a documentaţiei PUZ şi RLU aferent, hotărârea însoţită de documentaţie va fi transmisă către oficiul de cadastru şi publicitate imobiliară, în vederea notării în cartea funciară a faptului că imobilul face obiectul respectivelor reglementări urbanistice, în conformitate cu art. 29, alin. 2^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.
6. Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic Zonal „Locuinţe colective, servicii, comerţ” - str. Mangalia nr. 66-72, Timişoara, a Regulamentului Local de Urbanism.

Având în vedere prevederile legale expuse în prezentul raport, apreciem că proiectul de hotărâre privind aprobarea Planului Urbanistic Zonal „Locuinţe colective, servicii, comerţ” - str. Mangalia nr. 66-72, Timişoara îndeplineşte condiţiile pentru a fi supus dezbaterii şi aprobării plenului consiliului local. 

